DNA-polymerase
Store norske leksikon,Biologi,Vitenskapsgrener i biologien,Molekylærbiologi
DNA-polymerase er et enzym som katalyserer syntesen av en ny DNA-tråd med den komplementære DNA-tråden som templat (mønster).
DNA-polymeraser er viktige reagenser innen genteknologien, spesielt i teknikker som DNA-sekvensering og polymerasekjedereaksjonen (PCR). I disse teknikkene benyttes gjerne varmestabile DNA-polymeraser med mutasjoner som gjør dem bedre egnet som laboratoriereagenser. Det finnes polymeraser med ulike egenskaper i ulike organismer. DNA-polymerase kan bare legge til byggesteinene (deoksyribonukleosidtrifosfater) i den ene retningen langs DNA-tråden (5' til 3'-retning), og må ha en eksisterende 3'-ende tilgjengelig for å kunne bygge videre. Derfor er man avhengig av en primer for at polymerasen skal starte syntesen av en ny DNA-tråd. Les mer i Store norske leksikon nukleinsyrer DNA-replikasjon